**Doložka**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov

**Termín začatia a ukončenia PPK:** -

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  | x |  |
| 2. Vplyvy na podnikateľské prostredie – dochádza k zvýšeniu regulačného zaťaženia? | x |  | x |
| 3. Sociálne vplyvy |  | x |  |
| – vplyvy na hospodárenie obyvateľstva, |  |  |  |
| – sociálnu exklúziu, |  |  |  |
| – rovnosť príležitostí a rodovú rovnosť a vplyvy na zamestnanosť |  |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

**A.4. Alternatívne riešenia**

**A.5. Stanovisko gestorov**

Zásadná pripomienka MH SR ako gestora vplyvu na podnikateľské prostredie bola akceptovaná a doložka vplyvov bola zmenená – označením pozitívneho vplyvu aj negatívneho vplyvu na podnikateľské prostredie.

|  |  |
| --- | --- |
| **Vplyvy na podnikateľské prostredie** | |
| **3.1**. Ktoré podnikateľské subjekty budú predkladaným návrhom ovplyvnené a aký je ich počet? | Predkladaný návrh zákona má vplyv na obranný priemysel. Predkladateľ nevie identifikovať podnikateľské subjekty pôsobiace v danom odvetví, ktoré budú ovplyvnené predkladaným návrhom zákona, ani ich počet nie je predkladateľovi známy. |
| **3.2**. Aký je predpokladaný charakter a rozsah nákladov a prínosov? | Postupné vytváranie európskeho trhu s obrannými zariadeniami je nevyhnutné z hľadiska posilňovania európskej priemyselnej a technologickej základne a z hľadiska rozvoja vojenských spôsobilostí potrebných na realizáciu európskej bezpečnostnej a obrannej politiky. Návrh zákona prispieva k rozvoju diverzifikácie európskej dodávateľskej základne v oblasti obrany, najmä presadzovaním účasti malých a stredných podnikov a netradičných dodávateľov v európskej technologickej a priemyselnej základni obrany, posilňovaním priemyselnej spolupráce a podporovaním hospodárnych a pohotových dodávateľov na nižšej úrovni. |
| **3.3**. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? | Keďže predkladateľ nevie odhadnúť počet podnikateľských subjektov pôsobiacich na trhu v oblasti obrany a bezpečnosti, nie je možné odhadnúť ani náklady, ktorými budú tieto subjekty zaťažené v súvislosti s implementáciou návrhu zákona. Možno však uviesť, že tieto náklady neprevýšia náklady, ktoré tieto subjekty vynaložili, ak verejný obstarávateľ zadával zákazky v oblasti obrany a bezpečnosti, ktoré v súčasnosti (pred transpozíciou obrannej smernice) nevyžadujú použitie formálnych postupov ustanovených zákonom o verejnom obstarávaní. Aj napriek tomu však tieto subjekty museli verejnému obstarávateľovi preukázať ich spôsobilosť oboznamovať sa s citlivými údajmi a informáciami vzhľadom na charakter týchto zákaziek. |
| **3.4**. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?) | Posilnenie a rozvoj technologickej a priemyselnej základne obrany a konkurencieschopnosti. |
| **3.5**. Aké sú predpokladané spoločensko – ekonomické dôsledky pripravovaných regulácií? | Rozvoj vnútorného trhu v oblasti obrany a bezpečnosti a rozvoj konkurencie na trhu obranných a bezpečnostných zariadení, a to otvorením súťaží, ktoré je pre rozvoj rozhodujúce. |